दो स्कूलों के 10वीं-12वीं के छात्रों ने उठाई सेंटर बदलवाने की मांग
जाखलके राजकीय वरिष्ठ माध्यमिक विद्यालय (लड़के) एवं केएम सरस्वती सीनियर सेकंडरी स्कूल के 10वीं एवं 12वीं कक्षा के विद्यार्थियों का परीक्षा केंद्र इस बार टोहाना में कर दिए जाने से उनमें भारी रोष बना हुआ है। जाखल के राजकीय वरिष्ठ माध्यमिक विद्यालय (लड़कों ) में 10वीं कक्षा के 44 12वीं के 61 विद्यार्थियों तथा केएम सरस्वती सीनियर सेकंडरी स्कूल के भी क्रमश: 91 93 छात्र छात्राओं की परीक्षा का केंद्र टोहाना में बनाया गया है। इन विद्यार्थियों ने परीक्षा केंद्र जाखल से 22 किलोमीटर दूर बनाए जाने पर रोष जाहिर करते हुए बताया कि उन्हें आने जाने में जहां परेशानियों का सामना करना पड़ेगा वहीं खासकर छात्राओं को सबसे ज्यादा दिक्कत होगी। शाम को साढ़े 5 बजे के बाद परीक्षा खत्म होने पर दूर दराज के गांवों से आने वाली छात्राएं अपने घर कैसे पहुंचेंगी, इसके लिए उनके अभिभावकों को चिंता सताने लगी है। अभिभावक जरनैल सिंह तलवाड़ा, केवल सिंह तलवाड़ा, मोहन सिंह साधनवास, तरसेम सिंह चांदपुरा, राजकुमार म्योंद कलां, जाखल मंडी के रमेश कुमार, नवीन कुमार, हरिसिंह सहित अनेक अभिभावकों ने कहा कि परीक्षा केंद्र बदलने से विद्यार्थियों के अलावा उन जैसे सेकंड़ों अभिभावकों को भारी परेशानी उठानी पड़ेगी। अभिभावकों ने बताया कि परीक्षा केंद्र बदलने बारे स्कूलों से संपर्क किया गया है तो स्कूल प्रशासन के मुताबिक बोर्ड की तकनीकी गड़बड़ी के कारण ही इस बार परीक्षा केंद्र बदला गया है। अभिभावकों ने बोर्ड अधिकारियों से मांग की है कि परीक्षा केंद्र को बदल कर नजदीकी सेंटर जाखल में बनाया जाए।
बोर्ड की लचर कार्यप्रणाली का नतीजा
मामलेको लेकर हरियाणा विद्यालय अध्यापक संघ के प्रदेश उपाध्यक्ष धर्मेंद्र ढ़ांड़ा ने इसे बोर्ड की लचर कार्यप्रणाली का नतीजा करार दिया। ढांड़ा ने कहा कि बोर्ड के सॉफ्टवेयर में तकनीकी गड़बड़ी के कारण विद्यार्थियों को परेशानियों का सामना करना पड़ेगा। उन्होंने कहा कि इस बारे में संघ के राज्य प्रधान बोर्ड अधिकारियों से मिलकर सेंटर बदलने की मांग कर रहे हैं।
मौजूदा समय में सेंटर बदलना असंभव
हरियाणाविद्यालय शिक्षा बोर्ड के सचिव अनिल नागर ने कहा कि परीक्षा की तिथि अत्यंत नजदीक चुकी है। सभी विद्यार्थियों को परीक्षा केंद्र के हिसाब से रोल नंबर जारी हो चुके हैं। ऐसे हालात में सेंटर बदल पाना असंभव है।
सेंटर जाखल की बजाय टोहाना करने से अभिभावक भी अाए छात्राें के साथ
hin_Deva hin_Deva hin_Deva hin_Deva hin_Deva hin_Deva bho_Deva